ข้อบังคับเจ้าพนักงานจราจรทางบกจังหวัดนนทบุรี ว่าด้วยการกำหนดให้เดินรถทางเดียวในถนนเทศบาล 6 ตำบลโสนลอย อำเภอบางบัวทอง จังหวัดนนทบุรี พ.ศ. 2561
ข้อบังคับเจ้าพนักงานจราจรทางบกจังหวัดนนทบุรี
ว่าด้วยการกำหนดให้เดินรถทางเดียวในถนนเทศบาล
๖ ตำบลโสนลอย
อำเภอบางบัวทอง
จังหวัดนนทบุรี
พ.ศ. ๒๕๖๑
 

เนื่องด้วยโรงพยาบาลบางบัวทอง
ได้มีการขยายอาคารผู้ป่วยนอกและผู้ป่วยใน
เพื่อให้เพียงพอในการรองรับประชาชนในพื้นที่และเขตติดต่อ
ซึ่งมีประชาชนเดินทางมาใช้บริการเป็นจำนวนมากทำให้เกิดปัญหาการจราจรบริเวณรอบ ๆ
โรงพยาบาล จากที่ประชุมคณะอนุกรรมการจัดระบบการจราจรทางบกจังหวัดนนทบุรี
เมื่อวันที่ ๔ เมษายน ๒๕๖๑ และที่ประชุมผู้แทนชุมชนในพื้นที่ เมื่อวันที่ ๓๐
มกราคม ๒๕๖๑ มีมติให้ออกประกาศข้อบังคับเจ้าพนักงานจราจรทางบกจังหวัดนนทบุรีให้เดินรถทางเดียวในถนนเทศบาล
๖ ตำบลโสนลอย อำเภอบางบัวทอง จังหวัดนนทบุรี เพื่อเป็นการอำนวยความสะดวกการจราจร
ความปลอดภัย และความสะดวก ของประชาชนผู้เข้ารับการรักษาพยาบาลได้อย่างทันท่วงที
ฉะนั้น
เพื่อให้เกิดความสะดวกและความปลอดภัยต่อสวัสดิภาพและทรัพย์สินของประชาชนผู้ใช้รถใช้ถนน
จึงอาศัยอำนาจตามความในมาตรา ๑๓๙ แห่งพระราชบัญญัติจราจรทางบก พ.ศ. ๒๕๒๒ ผู้บังคับการตำรวจภูธรจังหวัดนนทบุรี
ในฐานะเจ้าพนักงานจราจรทางบกจังหวัดนนทบุรี จึงออกข้อบังคับ ดังต่อไปนี้

ข้อ
๑ ข้อบังคับนี้เรียกว่า ข้อบังคับเจ้าพนักงานจราจรทางบกจังหวัดนนทบุรี
ว่าด้วยการกำหนดให้เดินรถทางเดียวในถนนเทศบาล ๖ ตำบลโสนลอย อำเภอบางบัวทอง
จังหวัดนนทบุรี พ.ศ. ๒๕๖๑

ข้อ
๒ กำหนดให้เดินรถทางเดียว
โดยให้รถเลี้ยวขวาตั้งแต่สามแยก ฝ่ายป้องกันและบรรเทาสาธารณภัยเทศบาลเมืองบางบัวทอง
ผ่านทางด้านหน้าโรงพยาบาลบางบัวทอง ไปตามถนนเทศบาล
๖ ขับวนผ่านทางด้านหลังโรงพยาบาลบางบัวทอง ถึงสามแยกฝ่ายป้องกันและบรรเทาสาธารณภัยเทศบาลเมืองบางบัวทอง

ข้อ ๓[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๔ ข้อบังคับ ประกาศ ระเบียบใด
ที่ขัดหรือแย้งกับข้อบังคับฉบับนี้ ให้ยกเลิกโดยใช้ข้อบังคับฉบับนี้แทน


ประกาศ
ณ วันที่ ๒๓ พฤษภาคม พ.ศ. ๒๕๖๑
พลตำรวจตรี
สุศักดิ์ ปรักกมะกุล
ผู้บังคับการตำรวจภูธรจังหวัดนนทบุรี
เจ้าพนักงานจราจรทางบกจังหวัดนนทบุรี






วิวรรธน์/จัดทำ
๑๔ มิถุนายน
๒๕๖๑


[๑] ราชกิจจานุเบกษา
เล่ม ๑๓๕/ตอนพิเศษ ๑๓๔ ง/หน้า ๒๗/๑๒ มิถุนายน ๒๕๖๑